སྤྱི་ཟླཔའི་ཚེསཉིན་གྱི་ཞོགས་པའི་ཉི་རྩེ་རྨ་རྒྱལ་རི་བོའི་དབུ་རྩེར་འཕྲོས་པ་ན།ང་རང་ཡང་ཁྱིམ་མི་དང་མཉམ་དུ་རླངས་འཁོར་ནང་དུ་བསྡད་དེ་རྟ་བོར་ཞོལ་མ་ནས་འབྲོག་སྡེའི་ཉག་གའི་ཕྱོགས་སུ་ལམ་ལ་ཆས།ལམ་བར་དུ་གངས་སྐོར་དུ་འགྲོ་པའི་རྐང་ཐང་པ་དང་རླངས་འཁོར་སོགས་བར་མ་ཕྱེས་པར་ཡོད་པ་དང་ཕྱག་འཚལ་ཏེ་འགྲོ་བའི་གནས་སྐོར་བའང་རེ་འགའ་མཐོང་།ཁྲོ་ཐུང་རྟ་ལྕག་ཅེས་པའི་གདོང་སྣ་དེའི་ཁ་གཏད་དུ་ཐོན་པ་ན་རླངས་འཁོར་ཞིག་ལ་ཆག་སྐྱོན་ཞིག་བྱུང་བས་ང་ཚོས་ཀྱང་དེ་ལ་རོགས་རམ་བྱས་ཏེ་རེ་ཞིག་འདུག་དགོས་པར་བྱུང་།སྐབས་དེར་གངས་སྐོར་དུ་འགྲོ་བའི་སྐོར་ཚོགས་དེ་དག་གི་ཁྲོད་དུ་ཅུང་གནས་བབས་དང་མི་མཚུངས་པའི་སྐོར་ཚོགས་ཤིག་དེ་རུ་འགྲོ་གིན་འདུགདེ་དག་གིས་ལག་ཏུ་འགྱིག་ཁུག་ཆེན་པོ་རེ་བཟུང་ཞིང་འགྱིག་ཁུག་གི་ནང་དུ་དངོས་པོ་ག་གེ་མོ་ཞིག་གིས་ཁེངས་ཡོད་པ་ལྟར་སྣང་།ཡིན་ཡང་དེ་མ་ཐག་དེ་ནི་ཅི་ཡིན་པ་སེམས་ངོར་མ་ཤར་ཞིང་དོ་སྣང་ཡང་མ་བྱས།མི་ཚོགས་དེ་ལས་བོད་ལྭ་གྱོན་པའི་གསར་བུ་ཞིག་ང་ཚོའི་རླངས་འཁོར་གྱི་འགྲམ་དུ་ཐོན་འོངས།དེ་ནི་ངའི་ཕུ་བོས་ངོ་ཤེས་ཤིག་ཡིན་པ་དང་།ཕུ་བོ་དང་ཁོང་གཉིས་ཀྱི་བགྲོ་གླེང་ལས་ངས་གཞི་ནས་ཁོ་རང་འབའ་རྫོང་གི་ཡིན་པ་དང་ཐེངས་འདིར་ཁོ་ཚོའི་ཚོགས་པ་གངས་འདབ་ཏུ་གད་སྙིག་གཙང་དག་བྱེད་པར་འོངས་པ་ཐོས་བྱུང་།དེ་ནས་ངས་ད་གཟོད་ལག་ཏུ་སྒྱེ་མོ་བཟུང་པའི་གངས་སྐོར་པ་དེ་དག་ལ་ཞིབ་ཏུ་བལྟས་པ་ན་དེ་དག་རེ་རེས་ལག་ཏུ་འགྱིག་ཁུག་ཆེན་པོ་རེ་བཟུང་འདུག་ལ།ལམ་འགྲམ་གྱི་གད་སྙིགས་དག་འཐུ་གིན་རྐང་ཐང་དུ་འགྲོ་བཞིན་འདུགགྲོགས་པོ་དེས་ཁོ་ཚོས་གངས་སྐོར་བྱེད་པ་དང་མཉམ་དུ་གད་སྙིགས་འཐུས་ནས་འགྲོ་བ་ཡིན་ཟེར།ཡིན་ཡང་གཡུལ་ཐོན་སྦག་ཆད་ཅེས་པའི་དཔེ་ལྟར་ངས་ཁོ་ཚོ་ལ་པར་ལེགས་པོ་ཞིག་ཀྱང་ལེན་མ་ཐུབ་པར་རླངས་འཁོར་རྣམས་རིམ་བཞིན་ལམ་དུ་ཆས་པས་ཁོ་ལ་ཞིབ་ཕྲའི་གནས་ཚུལ་སོགས་འདྲི་ལོང་ཡང་མ་བྱུང་བར་ཅུང་འགྱོད་པའི་ངང་ལམ་དུ་ཆས་པ་ཡིན།ཡིན་ཡང་ཁོས་སྐད་ཆ་དེ་བཤད་པའི་རྗེས་ནས་ངས་ཀྱང་ལམ་འགྲམ་དང་གནས་སྒོ་སོགས་སུ་བསྐྱུར་བའི་གད་སྙིགས་དེ་དག་ལ་མཉམ་འཇོག་བྱེད་འགོ་ཚུགས།ལྷག་པར་དུ་གནས་སྒོ་གལ་ཆེན་དག་དུ་བསང་རྫས་ཀྱི་འགྱིག་ཁུགགསེར་སྐྱེམས་ཀྱི་ཤེལ་དམ།རླུང་རྟ།དར།ཟས་རིགས་ཀྱི་འགྱིག་ཁུགཤོག་སྒམ།གོས་ཧྲུལ་སོགས་ཡུས་གཅིག་ཏུ་འདྲེས་ཏེ་མིས་རྐང་འོག་ཏུ་བརྫེས་ཤིང་རླངས་འཁོར་གྱི་འཁོར་ལོས་མནན་ཏེ་ཐང་ཡོངས་ཁེབས་ཤིང་སྐོར་ལམ་ཡོད་ཚད་འབག་བཙོག་ཏུ་གྱུར་ཏེ་རྐང་བ་སྤོ་སའི་གནས་ཀྱང་མེད་པ་ལྟར་དུ་གྱུར་འདུགདེ་བས་ཀྱང་ངོ་གནོང་དགོས་པ་ཞིག་ལ་རང་ཉིད་ཀྱང་ཁོར་ཡུག་འབག་བཙོག་བྱེད་མཁན་དེའི་ཁྲོད་ཀྱི་མི་ཞིག་ཏུ་གྱུར་ཡོད་པས་བྱི་ལས་རང་སྐྱག་ས་གླུམ་བྱེད་པ་མ་ཕོད་པར་ཁོ་ཚོའི་ལྷག་བསམ་ལ་ཡི་རངས་བྱས་པ་ཡིན།